ΑΠΟΦΑΣΕΙΣ
Αριθμ. απόφ. 177/20-01-2025
Επανίδρυση Διιδρυματικού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών σε συνεργασία με το Τμήμα Νοσηλευτικής του Πανεπιστημίου Δυτικής Αττικής με τίτ-
λο «Μονάδες Εντατικής Θεραπείας-Καρδιολογία, Ιατρική και Νοσηλευτική Φροντίδα» («MSc
in Intensive Care Units- Cardiology, Medical and
Nursing Care»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. τις διατάξεις του ν. 4957/22 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079),
4. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
5. το π.δ. 85/31-5-2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και
Καποδιστριακό Πανεπιστήμιο Αθηνών» (Α’ 124),
6. τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15,
7. την υπό στοιχεία Φ5/89656/Β3/13-8-2007 «Εφαρμογή του Συστήματος Μεταφοράς και Συσσώρευσης
Πιστωτικών Μονάδων (Β’ 1466),
8. την υπ’ αρ. 1432/20-01-2023 απόφαση της Συγκλήτου του ΕΚΠΑ με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ
(Β’ 392),
9. την υπ’ αρ. 955/2-8-2018 απόφαση Συγκλήτου του
ΕΚΠΑ με την οποία επανιδρύθηκε το ΔΠΜΣ «Μονάδες
Εντατικής Θεραπείας-Καρδιολογία, Ιατρική και Νοσηλευτική Φροντίδα» της Ιατρικής Σχολής (Β’ 4112),
10. την υπ’ αρ. 914/13-10-2021 απόφαση Συγκλήτου
του ΕΚΠΑ με την οποία εγκρίθηκε ο κανονισμός του
ΔΠΜΣ «Μονάδες Εντατικής Θεραπείας-Καρδιολογία,
Ιατρική και Νοσηλευτική Φροντίδα» της Ιατρικής Σχολής του ΕΚΠΑ (Β’ 5173),
11. το απόσπασμα πρακτικού της Συνέλευσης της Ιατρικής Σχολής του Εθνικού και Καποδιστριακού Πανεπι-
στημίου Αθηνών (συνεδρίαση 4/12/2024),
12. το απόσπασμα πρακτικού της Συνέλευσης του Τμήματος Νοσηλευτικής του Πανεπιστημίου Δυτικής Αττικής
(10η συνεδρίαση 22/4/2024),
13. το ειδικό πρωτόκολλο συνεργασίας μεταξύ των
συνεργαζόμενων Τμημάτων και Φορέων,
14. την υπ’ αρ. 34η/20-12-2023 απόφαση πιστοποίησης
του Συμβουλίου Αξιολόγησης και Πιστοποίησης (Σ.Α.Π.)
της Εθνικής Αρχής Ανώτατης Εκπαίδευσης (ΕΘ.Α.Α.Ε.),
15. το απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (2η συνεδρίαση 16-12-2024),
16. το απόσπασμα πρακτικού της Συγκλήτου του ΕΚΠΑ
(6η συνεδρία 18-12-2024),
17. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού,
18. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την επανίδρυση του Διιδρυματικού Προγράμματος
Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου Αθηνών
σε συνεργασία με το Τμήμα Νοσηλευτικής του Πανεπιστημίου Δυτικής Αττικής με τίτλο «Μονάδες Εντατι-
κής Θεραπείας-Καρδιολογία, Ιατρική και Νοσηλευτική
Φροντίδα» («MSc in in Intensive Care Units- Cardiology,
Medical and Nursing Care»), από το ακαδημαϊκό έτος
2024-2025, ως ακολούθως:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 765
24.02.2025 15:14:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
Άρθρο 1
ΓΕΝΙΚΕΣ ΔΙΑΤΑΞΕΙΣ
Το Τμήμα Ιατρικής της Σχολής Επιστημών Υγείας του
Εθνικού και Καποδιστριακού Πανεπιστημίου Αθηνών και
το Τμήμα Νοσηλευτικής του Πανεπιστημίου Δυτικής Αττικής (ΠΑΔΑ) θα οργανώσει και θα λειτουργήσει από το
ακαδημαϊκό έτος 2024-2025 Διιδρυματικό Πρόγραμμα
Μεταπτυχιακών Σπουδών (ΔΠΜΣ) με τίτλο «Μονάδες
Εντατικής Θεραπείας-Καρδιολογία, Ιατρική και Νοσηλευτική Φροντίδα», σύμφωνα με τις διατάξεις της απόφασης
αυτής και τις διατάξεις της ισχύουσας νομοθεσίας.
Άρθρο 2
ΑΝΤΙΚΕΙΜΕΝΟ - ΣΚΟΠΟΣ
2.1.Το Αντικείμενο του Διιδρυματικού Προγράμματος Μεταπτυχιακών Σπουδών (ΔΠΜΣ) στις «Μονάδες
Εντατικής Θεραπείας-Καρδιολογία, Ιατρική και Νοσηλευτική Φροντίδα» αποτελεί η θεωρητική και πρακτική
προσέγγιση στην Καρδιολογία και στις Μονάδες Εντατικής Θεραπείας γενικότερα, προάγοντας τη γνώση και
την έρευνα στο συγκεκριμένο αντικείμενο.
Το πρόγραμμα συνδυάζει μεταπτυχιακά μαθήματα και
εργαστηριακή άσκηση στη θεωρητική και στην πρακτική
προσέγγιση του θέματος.
2.2.Σκοπός του Δ.Π.Μ.Σ. είναι να εκπαιδεύσει και να
εξειδικεύσει νέους επιστήμονες στο ευρύ και αναπτυσσόμενο πεδίο της Ιατρικής και της Νοσηλευτικής επι-
στήμης.
2.3. Με την επιτυχή ολοκλήρωση του προγράμματος
οι απόφοιτοι θα είναι ικανοί να:
- Να στελεχώσουν Μονάδες Εντατικής Θεραπείας.
- Να στελεχώσουν Καρδιολογικές Μονάδες και Καρδιολογικά Τμήματα στον Δημόσιο και Ιδιωτικό Τομέα.
- Να απασχοληθούν σε θέσεις που απαιτούν υψηλό
επίπεδο γνώσεων και δεξιοτήτων του γνωστικού αντικειμένου.
- Να προετοιμαστούν για μεταπτυχιακές σπουδές διδακτορικού επιπέδου.
- Να εξειδικευτούν στο γνωστικό αντικείμενο.
- Δημιουργία επιστημόνων με τις απαιτούμενες δεξιότητες για επιτυχή σταδιοδρομία στον ιδιωτικό, δημόσιο
και ακαδημαϊκό τομέα.
- Δημιουργία επιστημόνων για την κάλυψη των εκπαιδευτικών αναγκών, για συνεχή επιμόρφωση, στους
χώρους εργασίας.
- Υψηλού επιπέδου παροχή φροντίδας, με αποτέλεσμα
τη μείωση των ημερών νοσηλείας και κατά συνέπεια τη
μείωση του κόστους νοσηλείας.
- Συμβολή στην αναβάθμιση του συστήματος υγείας.
Άρθρο 3
ΜΕΤΑΠΤΥΧΙΑΚΟΙ ΤΙΤΛΟΙ
3.1 Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επι-
τυχώς στο σύνολο των προσφερόμενων μαθημάτων
του ΠΜΣ και να εκπονήσει μεταπτυχιακή διπλωματική
εργασία, συγκεντρώνοντας έτσι εκατόν είκοσι (120) πιστωτικές μονάδες (ECTS). Τα μαθήματα διεξάγονται στην
ελληνική γλώσσα και κατά περίπτωση στην αγγλική.
Η χρονική διάρκεια για την απονομή του Διπλώματος
Μεταπτυχιακών Σπουδών (ΔΜΣ) του Προγράμματος
ορίζεται σε τέσσερα (4) ακαδημαϊκά εξάμηνα.
3.2. Το Δ.Π.Μ.Σ. απονέμει Δίπλωμα Μεταπτυχιακών
Σπουδών (Δ.Μ.Σ.) στις «MΟΝΑΔΕΣ ΕΝΤΑΤΙΚΗΣ ΘΕΡΑΠΕΙΑΣ-ΚΑΡΔΙΟΛΟΓΙΑ, ΙΑΤΡΙΚΗ ΚΑΙ ΝΟΣΗΛΕΥΤΙΚΗ ΦΡΟ-
ΝΤΙΔΑ» («MSc in INTENSIVE CARE UNITS- CARDIOLOGY,
MEDICAL AND NURSING CARE»).
3.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών
(ΕΚΠΑ) με αναφορά του Τμήματος Νοσηλευτικής του
Πανεπιστημίου Δυτικής Αττικής (ΠΑΔΑ).
Άρθρο 4
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
4.1 Στο Δ.Π.Μ.Σ. γίνονται δεκτοί κάτοχοι τίτλου του Α’
κύκλου σπουδών των Τμημάτων Ιατρικής και Νοσηλευτικής και συναφών Τμημάτων Πανεπιστημίων της ημε-
δαπής ή Τμημάτων αναγνωρισμένων ομοταγών ιδρυμάτων της αλλοδαπής, των οποίων το πτυχίο ή το δίπλωμα
αντιστοίχως έχει αναγνωρισθεί από τον ΔΟΑΤΑΠ, καθώς
και πτυχιούχοι Τ.Ε.Ι. συναφούς γνωστικού αντικειμένου.
4.2 Ο ανώτατος αριθμός των εισακτέων φοιτητών/τριών στο Πρόγραμμα Μεταπτυχιακών Σπουδών ορίζεται
σε τριάντα πέντε (35) συνολικά ανά έτος. Ο ανώτατος
αριθμός εισακτέων προσδιορίζεται σύμφωνα με τον
αριθμό των διδασκόντων του Δ.Π.Μ.Σ. και την αναλογία
φοιτητών-διδασκόντων, την υλικοτεχνική υποδομή, τις
αίθουσες διδασκαλίας, την απορρόφηση των διπλωματούχων από την αγορά εργασίας.
4.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Δ.Π.Μ.Σ.
4.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό αντικείμενο με αυτό του Δ.Π.Μ.Σ., εισάγονται χωρίς
εξετάσεις.
Άρθρο 5
ΤΡΟΠΟΣ ΕΙΣΑΓΩΓΗΣ
5.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών του ΕΚΠΑ και τις προβλέψεις
της παρούσας απόφασης.
5.2 Κάθε Απρίλιο, με απόφαση της Επιτροπής Προγράμματος Σπουδών, δημοσιεύεται και αναρτάται στην
ιστοσελίδα του Δ.Π.Μ.Σ. και στις ιστοσελίδες των συνεργαζόμενων Τμημάτων, προκήρυξη για την εισαγωγή με-
ταπτυχιακών φοιτητών στο Δ.Π.Μ.Σ. Οι σχετικές αιτήσεις
μαζί με τα απαραίτητα δικαιολογητικά κατατίθενται στη
Γραμματεία του Δ.Π.Μ.Σ, σε προθεσμία που ορίζεται κατά
την προκήρυξη και μπορεί να παραταθεί με απόφαση
της Επιτροπής Προγράμματος Σπουδών του Δ.Π.Μ.Σ.
5.3 Η Επιτροπή Προγράμματος Σπουδών του Δ.Π.Μ.Σ.
αναθέτει στη Συντονιστική Επιτροπή του Δ.Π.Μ.Σ. τη διαδικασία επιλογής των εισακτέων.
5.4 Απαραίτητα δικαιολογητικά είναι:
1. Αίτηση συμμετοχής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
2. Βιογραφικό σημείωμα.
3. Φωτοτυπία δύο όψεων της αστυνομικής ταυτότητας.
4. Αντίγραφο πτυχίου ή βεβαίωση περάτωσης σπουδών.
5. Αναλυτική βαθμολογία προπτυχιακών μαθημάτων.
6. Πιστοποιητικό γλωσσομάθειας αγγλικής γλώσσας,
κατώτατο επίπεδο Β2.
7. Συστατικές επιστολές.
8. Επιστημονικές δημοσιεύσεις, εάν υπάρχουν.
9. Αποδεικτικά επαγγελματικής ή ερευνητικής δραστηριότητας, εάν υπάρχουν.
10. Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του
ΠΜΣ, γνώση της ελληνικής γλώσσας για αλλοδαπούς
υποψήφιους.
11. Αναγνώριση ακαδημαϊκού τίτλου σπουδών της
αλλοδαπής από τον Δ.Ο.Α.Τ.Α.Π.
5.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Επιτροπής Προγράμματος Σπουδών ορίζει επιτροπή
αρμόδια να διαπιστώσει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του Νόμου 4957/2022, τότε
ο υποψήφιος υποχρεούται να προσκομίσει βεβαίωση
τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
5.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό 5%).
- Βαθμός σε προπτυχιακά μαθήματα συναφούς γνωστικού αντικειμένου με το Δ.Π.Μ.Σ. (ποσοστό 5%).
- Βαθμός της πτυχιακής ή διπλωματικής εργασίας (εάν
υπάρχει) (ποσοστό 5%).
- Συνάφεια του πτυχίου ΑΕΙ και των γνώσεων του υποψηφίου με το γνωστικό αντικείμενο του ΔΠΜΣ (ποσοστό
5%).
- Πιστοποιημένη γνώση αγγλικής γλώσσας (ποσοστό
5%).
- Γνώση άλλων ξένων γλωσσών (ποσοστό 5%).
- Επιστημονικές δημοσιεύσεις, συμμετοχή σε συνέδρια
(ποσοστό 5%).
- Συστατικές επιστολές (ποσοστό 5%).
- Σχετική ερευνητική ή επαγγελματική δραστηριότητα
(ποσοστό 5%).
- Κατοχή μεταπτυχιακού ή διδακτορικού διπλώματος
(ποσοστό 5%).
- Προφορική συνέντευξη σε τριμελή επιτροπή οριζόμενη από τη Σ.Ε. (ποσοστό 50%).
5.7 Με βάση τα συνολικά κριτήρια, η Σ.Ε. καταρτίζει
τον πίνακα αξιολόγησης των φοιτητών/τριών και τον
καταθέτει προς έγκριση στην Επιτροπή Προγράμματος
Σπουδών.
Οι επιτυχόντες/ουσες θα πρέπει να εγγραφούν στη
Γραμματεία του Δ.Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων φοιτητών/τριών, θα κληθούν να εγγραφούν στο Δ.Π.Μ.Σ. οι
επιλαχόντες/ουσες (αν υπάρχουν), με βάση τη σειρά τους
στον εγκεκριμένο αξιολογικό πίνακα.
Άρθρο 6
ΔΙΑΡΚΕΙΑ ΦΟΙΤΗΣΗΣ
6.1. Η χρονική διάρκεια φοίτησης στο Δ.Π.Μ.Σ. που
οδηγεί στη λήψη Διπλώματος Μεταπτυχιακών Σπουδών
(ΔΜΣ), ορίζεται σε τέσσερα (4) ακαδημαϊκά εξάμηνα, στα
οποία περιλαμβάνεται και ο χρόνος εκπόνησης διπλωματικής εργασίας.
6.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από την
Επιτροπή Προγράμματος Σπουδών. Η παράταση δεν
υπερβαίνει τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος ολοκλήρωσης των σπου-
δών ορίζεται στα έξι (6) ακαδημαϊκά εξάμηνα.
6.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή
τους προς την Επιτροπή Προγράμματος Σπουδών, δύνανται να διακόψουν τη φοίτησή τους για χρονική περίο-
δο που δεν υπερβαίνει τα δύο (2) συνεχόμενα εξάμηνα.
Αναστολή φοίτησης χορηγείται για σοβαρούς λόγους
(στρατιωτική θητεία, ασθένεια, λοχεία, απουσία στο
εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
6.4. Η διάρκεια αναστολής ή παράτασης του χρόνου φοίτησης συζητείται και εγκρίνεται κατά περίπτωση από την
Επιτροπή Προγράμματος Σπουδών.
Άρθρο 7
ΦΟΙΤΗΣΗ ΣΤΟ ΠΜΣ
7.1. Το Δ.Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Σε περίπτωση αδυναμίας έναρξης
στο χειμερινό εξάμηνο, δύναται να μεταφερθεί στο εαρινό, με απόφαση της Επιτροπής Προγράμματος Σπουδών.
7.2. Για την απόκτηση διπλώματος του ΔΠΜΣ απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως και, κατά περίπτωση, περιλαμβάνουν εργαστηριακές ασκήσεις, σεμινάρια κ.λπ.
7.3. Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η ελληνική. Σε περίπτωση προσκεκλημένων ομιλητών από το εξωτερικό και στη διοργάνωση σεμιναρίων με προσκεκλημένους
ομιλητές από το εξωτερικό η γλώσσα μπορεί να είναι η αγγλική.
7.4. Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθηση και επιτυχή
εξέταση όλων των μαθημάτων, καθώς και σε εκπόνηση μεταπτυχιακής διπλωματικής εργασίας. Οι μεταπτυχιακοί
φοιτητές παρακολουθούν και τα δύο κατ’ επιλογήν μαθήματα και επιλέγουν να συμπεριληφθεί στην τελική βαθμολογία το μάθημα με τη μεγαλύτερη βαθμολογία. Στους μεταπτυχιακούς φοιτητές χορηγείται επί πλέον βεβαίωση
παρακολούθησης των κατ’ επιλογήν μαθημάτων που δεν συμπεριλήφθηκαν στην τελική βαθμολογία πτυχίου.
7.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με δέκα
πέντε (15) ECTS.
7.6. Η διδασκαλία των μαθημάτων γίνεται διά ζώσης ή εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 8 της παρούσας απόφασης.
7.7. Τα μαθήματα πραγματοποιούνται σε εβδομαδιαία βάση στις εγκαταστάσεις της Ιατρικής Σχολής του ΕΚΠΑ και
του Πανεπιστημίου Δυτικής Αττικής, όπως και στις εγκαταστάσεις των Πανεπιστημιακών κλινικών των Νοσοκομείων
υπό την εποπτεία και την οργάνωση της Ιατρικής Σχολής του ΕΚΠΑ.
7.8. Το ενδεικτικό πρόγραμμα των μαθημάτων διαμορφώνεται ως εξής:
Α΄ Εξάμηνο
Μαθήματα
Διδ. ώρες/εβδ.
ECTS
Καρδιολογία-Καρδιολογική Νοσηλευτική (Υ)
Παθολογία-Παθολογική Νοσηλευτική (Υ)
Ηλεκτροφυσιολογία-Βηματοδότες (Υ)
Κλινική Φαρμακολογία (Υ)
Κλινική Σημειολογία (Υ)
Συστήματα Υγείας (Ε)
Διαπολιτισμική Ιατρική-Νοσηλευτική (Ε)
Σύνολο
Β΄ Εξάμηνο
Μαθήματα
Διδ. ώρες/εβδ.
ECTS
Λοιμώξεις (Υ)
Βιοστατιστική (Υ)
Εντατική και Επείγουσα Θεραπεία (Υ)
Εντατική και Επείγουσα Νοσηλευτική (Υ)
Επεμβατική Καρδιολογία (Υ)
Διοίκηση Νοσηλευτικών Μονάδων (Ε)
Επικοινωνία-Διαπροσωπικές Σχέσεις (Ε)
Σύνολο
Γ΄ Εξάμηνο
Μαθήματα
Διδ. ώρες/εβδ.
ECTS
Πληροφορική της Υγείας (Υ)
Μεθοδολογία Έρευνας (Υ)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
Καρδιοαναπνευστική Αναζωογόνηση (Υ)
Αναισθησιολογία (Υ)
Διαγνωστικές και Θεραπευτικές Μέθοδοι του Καρδιοαναπνευστικού
Συστήματος (Υ)
Βιοηθικά διλλήματα και Προβληματισμοί (Ε)
Ιατρική-Νοσηλευτική Μαζικών Καταστροφών (Ε)
Σύνολο
Δ΄ Εξάμηνο
Διδ. ώρες
ECTS
Κλινική Άσκηση
Μονάδες Εντατικής Θεραπείας (Υ)
16*
Αιμοδυναμικό Εργαστήριο (Υ)
16*
Παιδιατρική Καρδιολογική Μονάδα (Υ)
16*
Καρδιολογική Κλινική (Υ)
16*
Μονάδα Εμφραγμάτων (Υ)
16*
Καρδιοχειρουργική ΜΕΘ (Υ)
16*
Διπλωματική εργασία (Υ)
Σύνολο
τμήματα
6.9 Περιεχόμενο/Περιγραφή μαθημάτων
Α’ ΕΞΑΜΗΝΟ
1. ΥΠΟΧΡΕΩΤΙΚΑ ΜΑΘΗΜΑΤΑ
1.1. Καρδιολογία-Καρδιολογική Νοσηλευτική
Εισαγωγή-Στεφανιαία Νόσος, Υπέρηχοι στη ΜΕΘ, Αρρυθμίες - ΗΚΓ, Πρόληψη και θεραπεία Στεφανιαίας Νόσου,
Πνευμονικό οίδημα, Οξύ έμφραγμα του μυοκαρδίου, Οξέα αορτικά σύνδρομα, Πνευμονική εμβολή, Non ST οξέα
ισχαιμικά σύνδρομα, PTCA στη ΜΕΘ, Ο υπερτασικός/Βαλβιδικός ασθενής στη ΜΕΘ, Ειδικά καρδιολογικά προβλήματα στη ΜΕΘ (ιατρική και νοσηλευτική αντιμετώπιση)
1.2. Παθολογία
Oξεία και χρόνια νεφρική ανεπάρκεια, Οξεία αναπνευστική ανεπάρκεια
Εγκεφαλικά επεισόδια- Δηλητηριάσεις, Χρόνια αναπνευστική ανεπάρκεια, Οξείες καταστάσεις στο σακχαρώδη
διαβήτη, Φλεγμονώδεις αρθρίτιδα, Νοσήματα πνευμονικού παρεγχύματος, Καλοήθη νοσήματα αίματος, Παραπρωτεϊναιμίες, Νοσήματα οισοφάγου-στομάχου-λεπτού και παχέος εντέρου, Διαταραχές Οξεοβασικής ισορροπίας-
Διαταραχές ηλεκτρολυτών, Οξείες καταστάσεις στο σακχαρώδη διαβήτη (ιατρική και νοσηλευτική αντιμετώπιση).
1.3. Ηλεκτροφυσιολογία -Βηματοδότες
Εισαγωγή στις Αρρυθμίες-Κλινικά Παραδείγματα, Αρρυθμίες-Αναίμακτα διαγνωστικά εργαλεία, Μηχανισμοί Αρρυθμιογένεσης, Βασικές αρχές ηλεκτροφυσιολογίας, Κατάλυση κοιλιακής ταχυκαρδίας, Κατάλυση υπερκοιλιακών
ταχυκαρδιών, Έλεγχος ρυθμού ή συχνότητας στην κολπική μαρμαρυγή, Κατάλυση Κολπικής μαρμαρυγής, Βηματοδότηση της καρδιάς, Συγκοπή, Απινιδωτές, Λοιμώξεις στις εμφυτεύσιμες συσκευές
1.4. Κλινική Φαρμακολογία
Εισαγωγή στη Φαρμακολογία, Καρδιαγγειακές παθήσεις: Φαρμακολογικοί στόχοι, Μεταβολικές παθήσεις: Φαρμακολογικοί στόχοι, Φλεγμονώδη νοσήματα: Φαρμακολογικοί στόχοι, Λοιμώδη νοσήματα: Φαρμακολογικοί στόχοι,
Νεοπλασματικές παθήσεις: Φαρμακολογικοί στόχοι, Νευροψυχιατρικά νοσήματα: Φαρμακολογικοί στόχοι
1.5. Κλινική Σημειολογία
Τρόπος και προβλήματα στη λήψη του ιατρικού ιστορικού, Εξέταση-σημειολογία κεφαλής τραχήλου, Εξέτασησημειολογία καρδίας, αγγείων, Εξέταση-σημειολογία θώρακος, Εξέταση-σημειολογία κοιλίας, Εξέταση-σημειολογία
μυοσκελετικού, Σημειολογία δερματικών βλαβών, Σημειολογία βαρέως πάσχοντος, Εξέταση-σημειολογία νευρικού
συστήματος, Ψυχιατρική και ψυχοκοινωνική προσέγγιση του ασθενούς, Ηθική και Δεοντολογία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
2. ΚΑΤ’ ΕΠΙΛΟΓΗΝ ΥΠΟΧΡΕΩΤΙΚΑ ΜΑΘΗΜΑΤΑ
2.1. Συστήματα Υγείας
Οργάνωση και συστήματα Υγείας, Συστήματα Υγείας,
Πολιτική Φαρμάκου και αξιολόγηση, Μέθοδοι/Νοσοκομεία, Σχεδιασμός και Ποιότητα, ΠΦΥ και Ασφάλιση,
Οικονομικά Α’ και Β’.
2.2. Διαπολιτισμική Ιατρική-Νοσηλευτική
Εισαγωγικές έννοιες διαπολιτισμικών στοιχείων, Πολιτισμός-Εκπαίδευση-Εργασία. Πολιτισμός και θρησκεία,
Διαπολιτισμικές θεωρίες Orque-Leinenger-Andrews,
Πολιτισμός και ανθρώπινες σχέσεις, Εργασιακά θέματα
για μετακινούμενους πληθυσμούς, Εργασιακά θέματα
υγείας που δημιουργούνται σε οικονομικά αδύνατους
πληθυσμούς, Διάφορες προσεγγίσεις επίλυσης προβλημάτων υγείας στον εργασιακό χώρο, Πολιτισμική γνώση
αξιών και τρόπου ζωής λαών που μεταναστεύουν στη
χώρα μας.
Β’ ΕΞΑΜΗΝΟ
2. ΥΠΟΧΡΕΩΤΙΚΑ ΜΑΘΗΜΑΤΑ
2.1. Λοιμώξεις
Βασικές γνώσεις Μικροβιολογίας, Αρχές αντιμικροβιακής θεραπείας, αντιμικροβιακά φάρμακα, Μέτρα ελέγ-
χου λοιμώξεων στο νοσοκομείο, Πρόληψη Λοιμώξεων
από ΚΦΚ, Λοιμώξεις αναπνευστικού (Γρίπη-Πνευμονία
αναπνευστήρα), GRAM θετικές Νοσοκομειακές Λοιμώξεις, Πυρετός και Εξάνθημα, Λοιμώδης Ενδοκαρδίτιδα,
Επείγοντα θέματα Δημόσιας Υγείας, Σήψη, Λοιμώξεις
Κεντρικού νευρικού συστήματος, AIDS.
2.2. Βιοστατιστική
Είδη μελετών στο χώρο των επιστημών της υγείας.
Ο ρόλος της Βιοστατιστικής. Περιγραφική Στατιστική.
Μέτρα θέσης και διασποράς, γραφήματα. Διαγνωστικά
εργαλεία. Θεώρημα Bayes. Οργάνωση και περιγραφή
των στατιστικών στοιχείων, Εφαρμογή: Εισαγωγή στη
χρήση των Στατιστικών Προγραμμάτων, Αρχές ανάλυσης επιδημιολογικών μελετών. Αναλογίες, ρυθμοί με-
ταβολής, δείκτες, λόγοι. Έλεγχοι υποθέσεων. Ποιοτικά
χαρακτηριστικά. Συγχυτικοί παράγοντες, έλεγχος κατά
Mantell-Haenszel. Έλεγχος ισότητας 2 ή περισσότερων
μέσων. T-test, Ανάλυση Διακύμανσης, Επαναλαμβανόμενες μετρήσεις. Συσχέτιση. Απλή και Πολλαπλή γραμμική
παλινδρόμηση. Λογαριθμική παλινδρόμηση. Κατασκευή
μοντέλων. Ανάλυση επιβίωσης. Μη παραμετρικές δοκιμασίες. Τρόποι παρουσίασης των ευρημάτων σε μία
εργασία. Ανασκόπηση
2.3. Εντατική και Επείγουσα Θεραπεία
Διάγνωση και αντιμετώπιση αναπνευστικής ανεπάρκειας, Μεταβολικές και ηλεκτρολυτικές διαταραχές- δι-
άγνωση, θεραπεία, Αρχική αντιμετώπιση ασθενούς με
κρανιοεγκεφαλικές κακώσεις στον τόπο του ατυχήματος,
Οξεία Αναπνευστική Δυσχέρεια (ΑRDS), Απογαλακτισμός
από την μηχανική υποστήριξη της αναπνοής, Διάγνωση
και αντιμετώπιση καταπληξίας (shock). Βιοηθικοί προβληματισμοί στη Μ.Ε.Θ.-Εγκεφαλικός θάνατος-Διακοπή
της αγωγής-Ευθανασία
2.4. Επεμβατική Καρδιολογία (Διαγνωστικές και
θεραπευτικές μέθοδοι δομικών καρδιοπαθειών)
Σύγχρονη κλινική αξιολόγηση και διαφοροδιάγνωση
του ασθενούς με νόσο του αναπνευστικού και καρδιαγγειακού συστήματος. Φυσική εξέταση-Ro θώρακος-
Βιοχημικοί δείκτες. Αντιμετώπιση οξείας καρδιακής
κάμψης (Διαγνωστικές και θεραπευτικές τεχνικές). ΗΚΓδοκιμασία κόπωσης-καρδιοαναπνευστική κόπωση.
Υπερηχογραφικές τεχνικές στην καρδιολογία: Διαθωρακικό-διοισοφάγειο U/S-Doppler, ιστικό Doppler, τρισ-
διάστατο, ηχοαντιθέσεως, stress-echo. Ηλεκτροφυσιολογικός έλεγχος: βασικές έννοιες, Holter, όψιμα δυναμικά.
Επεμβατική αντιμετώπιση αρρυθμιών. Στεφανιογραφία,
Θερμογραφία, εφεδρεία ροής, κλασματική εφεδρεία πιέσεως, ενδοστεφανιαίο υπερηχογράφημα. CT-MRI σε
καρδιά και στεφανιαία αγγεία. Μοριακή Καρδιολογία.
Γενετική Μυοκαρδιοπαθειών
2.5. Εντατική και Επείγουσα Νοσηλευτική
Αρχική αντιμετώπιση πολυτραυματία. Διακομιδές.
Κρανιοεγκεφαλικές κακώσεις. Κώμα. Βαριά κρίση άσθματος στη ΜΕΘ. Επείγοντα νευρολογικά προβλήματα. Μα-
ζικές Απώλειες Υγείας. Υπερβαρική Οξυγονοθεραπεία.
Εγκαύματα-Αντιμετώπιση σε ΤΕΠ-ΜΕΘ. Εγκαυματική
Νόσος, αντιμετώπιση στη ΜΕΘ. Αιμορραγίες. Κακώσεις
σπονδυλικής στήλης και νωτιαίου μυελού
2. ΚΑΤ’ ΕΠΙΛΟΓΗΝ ΥΠΟΧΡΕΩΤΙΚΑ ΜΑΘΗΜΑΤΑ
2.1. Διοίκηση Νοσηλευτικών Μονάδων
Εισαγωγικές έννοιες της Οργάνωσης. Λόγοι δημιουργίας των οργανώσεων. Στόχοι της Οργάνωσης. Συστημική
Θεωρία της Οργάνωσης. Πρωτοβάθμια Φροντίδα Υγείας. Εξωνοσοκομειακή Περίθαλψη. Νοσοκομειακή Περί-
θαλψη. Πρόληψη και Αγωγή Υγείας. Μονάδες Βραχείας
Νοσηλείας. Κατ’ οίκον νοσηλεία. Υπηρεσίες Αποκατάστασης. Εισαγωγή στο Μάνατζμεντ. Συντελεστές Μάνα-
τζμεντ. Επιστημονική βάση του Μάνατζμεντ. Διοικητικά
στελέχη-Μάνατζερ. Η καριέρα των διοικητικών στελεχών. Το οργανωμένο σύστημα υγείας. Προγραμματισμός
και Λήψη Αποφάσεων. Προγραμματισμός. Βασικές έννοιες στρατηγικού σχεδιασμού. Αποστολή-Όραμα. Στρατη-
γική. Βασικές έννοιες λειτουργικού προγραμματισμού.
Γενική Διαδικασία προγραμματισμού. Χρησιμότητα και
αρχές του προγραμματισμού. Λήψη Αποφάσεων. Λήψη
αποφάσεων και Μάνατζμεντ. Συνθήκες λήψης αποφάσεων. Θεωρίες αποφάσεων. Ορθολογική διαδικασία λήψης
αποφάσεων. Διαισθητική λήψη αποφάσεων. Εμπόδια
κατά τη λήψη αποφάσεων. Αποτελεσματικότητα-Αποδοτικότητα-Ανταγωνιστικότητα. Μοντέλα οργανωτικών δο-
μών. Βασικά θέματα Οργανωτικού Σχεδιασμού. Σχεδιασμός θέσεων εργασίας. Διαίρεση εργασίας-εξειδίκευση.
Πλεονεκτήματα-μειονεκτήματα εξειδίκευσης. Εναλλαγή
θέσεων εργασίας. Εμπλουτισμός εργασίας. Εύρος ελέγχου και ιεραρχικά επίπεδα. Έννοια της σχέσης εργασίας.
Η έννοια του εύρους διοίκησης-ελέγχου. Υπέρ και κατά
των πολλών ιεραρχικών επιπέδων. Καθορισμός του εύρους ελέγχου ή διοίκησης. Ηγεσία στις Υπηρεσίες Υγείας.
Ορισμός της ηγεσία. Βασικές αρχές και θεωρίες. Μοντέλα
ηγεσίας. Ηγεσία επικεντρωμένη σε αρχές. ΜετασχημαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
τιζόμενη ηγεσία. Διαχείριση Ανθρωπίνων πόρων (ΔΑΠ)Παρακίνηση. Ορισμός ΔΑΠ. Βασικές λειτουργίες. Κύρι-
ες τάσεις στις υπηρεσίες υγείας που σχετίζονται με το
ανθρώπινο δυναμικό σήμερα. Κατανόηση της δύναμης
και της πολιτική. Διαχείριση χρόνου και στρες. Σχέσεις
εξουσίας. Βασικές αρχές-λειτουργική εξουσία. Γραμμική-επιτελική σχέση. Συγκέντρωση-Αποκέντρωση εξου-
σίας. Ανάθεση καθηκόντων και μεταβίβαση εξουσίας.
Εμπόδια στην ανάθεση καθηκόντων. Αποτελεσματική
ανάθεση καθηκόντων. Τυπικότητα της οργάνωσης. Οργανόγραμμα. Περιγραφή θέσεων εργασίας. Έλεγχος στην
οργάνωση. Στρατηγικές ελέγχου. Είδη ελέγχου. Κριτήρια
αποτελεσματικού ελέγχου
2.2. Επικοινωνία-Διαπροσωπικές Σχέσεις
Εισαγωγή στο θέμα των διαπροσωπικών σχέσεων και
επικοινωνίας, προσωπικότητα και τύπος επικοινωνίας.
Επικοινωνία, ορισμός, είδη επικοινωνίας, τεχνική επικοινωνίας και χάρτης επικοινωνίας. Ενεργητική ακρό-
αση- φραγμοί επικοινωνίας. Επικοινωνία μονής/διπλής
κατεύθυνσης και διαδικασία της επικοινωνίας. Μαζική
επικοινωνία. Στρατηγική στις διαπροσωπικές σχέσεις.
Επικοινωνία σε επιχειρήσεις και οργανισμούς- Η θεωρία
των Κatz & Κahn και η θεωρία του Talkott Parsons. Διαπροσωπικές σχέσεις και εξουσία- Ηγεσία στις επιχειρή-
σεις. Πρακτικές πλευρές στις Διαπροσωπικές σχέσεις των
επιχειρήσεων. Διαπροσωπικές σχέσεις- Επικοινωνία στο
χώρο της υγείας.Τεχνικές επικοινωνίας αναφερόμενες
στις σχέσεις μας με τους ασθενείς και ιδιαίτερα με τους
χρονίως πάσχοντες.
Γ’ ΕΞΑΜΗΝΟ
3. ΥΠΟΧΡΕΩΤΙΚΑ ΜΑΘΗΜΑΤΑ
3.1. Πληροφορική της Υγείας
Εισαγωγή. Εισαγωγή στα υπολογιστικά μοντέλα και
στις προσομοιώσεις στη Βιοϊατρική. Φαρμακογονιδιωματική και βιοπληροφορική. Πληροφοριακά Συστήματα
στο Χώρο της ΜΕΘ. Διαδικτυακές Εφαρμογές στη Βιοϊατρική Έρευνα. Απόρρητο ιατρικών δεδομένων θέματα
βιοηθικής και δεοντολογίας. Εφαρμογές πληροφορικής
στο Αιμοδυναμικό Εργαστήριο. Πληροφοριακά Συστήματα στην Πρωτοβάθμια Φροντίδα Υγείας. Ηλεκτρονικές
υπηρεσίες Υγείας/e-Health. Νεότερες εφαρμογές της
πληροφορικής στο καρδιαγγειακό σύστημα. Ευφυή πληροφορικά συστήματα. Ηλεκτρονική Συνταγογράφηση.
3.2. Μεθοδολογία της Έρευνας
Στάδια έρευνας. Βιβλιογραφική αναζήτηση-Εργαστήριο. Δημιουργία πρωτοκόλλου. Ηθική και Δεοντολογία.
Συγγραφή ερευνητικής εργασίας. Απάντηση στα σχόλια
των κριτών. Κριτική Έρευνας (Θεωρία). Κριτική Έρευνας
(Εργαστήριο). Σχεδιασμός Ερωτηματολογίου (Θεωρία).
Σχεδιασμός Ερωτηματολογίου (Εργαστήριο). Μέθοδοι
Δειγματοληψίας (Θεωρία). Μέθοδοι Δειγματοληψίας
(Εργαστήριο).Ανάλυση δεδομένων και ερμηνεία ευρημάτων. Συγγραφή διαφόρων άλλων ειδών εργασίας.
3.3. Καρδιοαναπνευστική Αναζωογόνηση
ΚΑΡΠΑ-Βασική υποστήριξη ζωτικών λειτουργιών στο
νοσοκομείο ή στην κοινότητα (ΒLS). ΚΑΡΠΑ-Εξειδικευμένη υποστήριξη ζωτικών λειτουργιών (ΑLS). Υγρά-φάρ-
μακα-υποθερμία-άλλες τεχνικές. ΚΑΡΠΑ ενδείξεις (αίτια
καρδιακής ανακοπής)-αντενδείξεις (DNR). Πότε διακόπτουμε την ΚΑΡΠΑ. Αιφνίδιος καρδιακός θάνατος-Καρ-
διοαναπνευστική αναζωογόνηση σε αθλητές. ΚΑΡΠΑ σε
εγκύους. ΚΑΡΠΑ σε θύματα κεραυνού, ηλεκτροπληξίας.
Βηματοδότηση και ΚΑΡΠΑ. Απινιδωτές. Ποιοί και πότε.
Αεραγωγός και ΚΑΡΠΑ (ΒLS-ALS)-Τεχνικές αερισμού
(TT-LMA). Καρδιοαναπνευστική αναζωογόνηση σε ειδικές συνθήκες (πνιγμός - υποθερμία -ηλεκτρολυτικές
διαταραχές  - τοξικές ουσίες  - αναφυλακτικό shock).
Καρδιοαναπνευστική αναζωογόνηση σε παιδιά-νεογνά
(Pediatric neonatal Life Support). Πρακτική εκπαίδευση
με manikin. Αρχές ΚΑΡΠΑ-Πρακτική εκπαίδευση σε συμπιέσεις θώρακα και απινιδωτές σε ενήλικες (Πρακτική
εκπαίδευση με manikin-Δυο ομάδες). Πρακτική εκπαίδευση σε μεθόδους τεχνητού αερισμού στην αίθουσα
χειρουργείου. Αερισμός με μάσκα-ενδοτραχειακή διασωλήνωση-τοποθέτηση λαρυγγικής μάσκας-διασωλήνωση
μέσω λαρυγγικής μάσκας.
3.4. Αναισθησιολογία
Εισαγωγή στην Αναισθησιολογία. Προαναισθητική
εκτίμηση. Φαρμακολογία της Αναισθησίας. Βασικό &
εξειδικευμένο αναισθησιολογικό monitoring. Μηχανικός αερισμός. Ενδείξεις-επιπλοκές. Αερισμός ασθενούς
από μη αναισθησιολόγους. Θεωρία-πρακτική εξάσκηση.
Διαχείριση δύσκολου αεραγωγού. Χορήγηση αναισθησίας εκτός χειρουργείου. Κριτήρια εισαγωγής σε Μ.Ε.Θ.
Αποδέσμευση από τον μηχανικό αερισμό. Αναισθησία
στο αιμοδυναμικό εργαστήριο.
3.5. Διαγνωστικές και Θεραπευτικές Μέθοδοι
Στεφανιαίας Νόσου
Στεφανιαία Νόσος Η αθηροσκλήρωση για τον επεμβατικό καρδιολόγο: Η ευάλωτη πλάκα. Μη αθηροσκληρω-
τικές ασθένειες της στεφανιαίας κυκλοφορίας. Πρόληψη.
Ενδείξεις επανασυχρονισμού - Νεότερα δεδομένα. Σύγχρονη διαχείριση του οξέος εμφράγματος του μυοκαρ-
δίου με ανάσπαση του ST. Σύγκριση θρομβόλυσης με
πρωτογενείς επεμβάσεις. Αγγειογραφική εκτίμηση των
στεφανιαίων αγγείων κατά τις επεμβάσεις. Επεμβατικές
τεχνικές. Ενδείξεις, οδηγίες και αποτελέσματα της PCI.
Αγγειοπλαστική με μπαλόνι (μηχανισμοί -επιπλοκές).
Επιλογή και χρήση του βασικού εξοπλισμού: καθετήρες, οδηγοί, σύρματα, μπαλόνια. Αγγειακή πρόσβαση
και διαδερμική επέμβαση. Διαβητικοί ασθενείς Οδηγίες
για αγγειογραφία σε ασθενείς που παίρνουν μετφορμίνη.
Αρχές αγγειογραφικής απεικόνισης. Ψηφιακή αγγειογραφία και DICOM standard. Ακτινοπροστασία στο Αιμοδυ-
ναμικό εργαστήριο. Αρχές των ακτίνων Χ: Κίνδυνοι και
ασφάλεια. Η άποψη του επεμβατικού Ακτινολόγου/Η
άποψη του Ακτινοφυσικού. Στεφανιαία Stents-DES. Ενδείξεις των Stents και ανασκόπηση συγκριτικών μελε-
τών. Ειδικοί προβληματισμοί στην επέμβαση: κόστος
και αποτελέσματα. Βασικές αρχές του καρδιακού καθετηριασμού. Ενδείξεις καρδιακού καθετηριασμού και
στεφανιογραφίας σε ασθενείς με σταθερή στηθάγχη. Αιμοδυναμικά:Δεξιός και Αριστερός καρδιακός καθετηρια-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
σμός. Μετά-επεμβατική φροντίδα. Ανατομία των στεφανιαίων αγγείων και παραλλαγές. Μυοκαρδιακή αιματική
ροή-"Μυοκαρδιακό blush". Εκτίμηση του σπασμού των
στεφανιαίων αρτηριών. Καρδιογενές shock. Διαχείριση
του καρδιογενούς shock μετά από ισχαιμία ή έμφραγμα.
Ενδοαορτικό μπαλόνι. Νόσος πολλαπλών αγγείων-στρατηγική για την επιτυχία. (CTO/Bifurcation/Patients with
prior CABG). Τεχνική προσπέλασης για ειδικές συνθήκες.
(IVUS/FFR/CVR/Rotablator/Ostial lesion Cutting Balloon).
Διαχείριση επιπλοκών από επεμβάσεις στα στεφανιαία
(No Reflow φαινόμενο, οξεία θρόμβωση). Λήψη απόφασης: Αγγειοπλαστική ή Αορτοστεφανιαία παράκαμψη ή
φαρμακευτική αγωγή. Επιλογή περιστατικού: Προκαθορισμένος κίνδυνος, οφέλη, εναλλακτικές στρατηγικές. Ει-
δικές κλινικές ομάδες: Νεφροπαθείς, γυναίκες, ασθενείς
με νευρολογικό πρόβλημα. Αγγειακή πρόσβαση και διαχείριση της αιμορραγίας, αιματώματος, σχετικές τεχνικές.
Επεμβατική αντιμετώπιση συγγενών ανωμαλιών (ΑSD,
PFO). Ανασκόπηση των καταξιωμένων και αναδυομένων
τεχνικών στην επεμβατική καρδιολογία. Θερμογραφία.
IVUS. Σύρμα Excimer Laser Coronary Angioplasty για
χρόνιες αποφράξεις. Αγγειακή βραχυθεραπεία. Θρομβεκτομή και τεχνικές προφύλαξης από εμβολές. Γονιδιακή
θεραπεία. The cutting balloon. Διαδερμική μυοκαρδιακή
αναγέννηση κυττάρων. Ηλεκτροφυσιολογικός έλεγχος.
Aμφικοιλιακή βηματοδότηση/Απινιδωτές. Φαρμακολογία. Θρομβολυτικά. Αντιπηκτικά. Αιμοπεταλιακή λειτουρ-
γία και από του στόματος αντιαιμοπεταλιακή θεραπεία.
Αναστολείς αιμοπεταλιακών γλυκοπρωτεϊνών ΙΙb/III a.
Αντί-ισχαιμικοί παράγοντες. Αγγειοσυσπαστικά και αγγειοδιασταλτικά. Συνειδητή απομόνωση στις επεμβατι-
κές διεργασίες. Υπολιπιδαιμικά και δευτερογενής πρόληψη μετά την επέμβαση Ηλεκτροφυσιολογικός έλεγχος.
Aμφικοιλιακή βηματοδότηση/Απινιδωτές.
3. ΚΑΤ’ ΕΠΙΛΟΓΗΝ ΥΠΟΧΡΕΩΤΙΚΑ ΜΑΘΗΜΑΤΑ
3.1. Βιοηθικά Διλλήματα και Προβληματισμοί
Κώδικας Ιατρικής Δεοντολογίας. Ποινική ευθύνη του
ιατρού. Νομολογία Ποινικών Δικαστηρίων σχετικά με
υποθέσεις ιατρικής αμέλειας. Αστική και πειθαρχική
ευθύνη του ιατρού. Νομολογία Αστικών Δικαστηρίων
σχετικά με υποθέσεις ιατρικής αμέλειας. Η Συγκατάθεση του πληροφορημένου ασθενή. Ιατρικό απόρρητο.
Ιατρική πιστοποίηση. Ιατρική πραγματογνωμοσύνη.
Μεταμοσχεύσεις. Δεοντολογία της ιατρικής έρευνας.
Διακοπή υποστήριξης με μηχανικά μέσα - Καρδιοαναπνευστκή αναζωογόνηση. Ευθανασία - υποβοηθούμενη
αυτοκτονία. Ειδικά θέματα σχετικά με την άσκηση της
Νοσηλευτικής. Θέματα ιατρικής δεοντολογίας σχετικά με
τον καρδιολογικό ηλικιωμένο ασθενή. Διαλογή ασθενών
στην Μονάδα Εντατικής Θεραπείας (triage).
3.2. Ιατρική -Νοσηλευτική Μαζικών Καταστροφών
Βασικές αρχές διαχείρισης περιστατικού στη σκηνή.
Ο ρόλος των υπηρεσιών υγείας στην επαγγελματική διαχείριση των καταστροφών. Οργάνωση αντιμετώπισης
θυμάτων από χημικούς παράγοντες Ενδονοσοκομειακά.
Ειδικά θέματα οργάνωσης νοσοκομείου σε περιστατικά
ΜΑΥ.
Δ’ ΕΞΑΜΗΝΟ
4. ΚΛΙΝΙΚΗ ΑΣΚΗΣΗ
4.1. Μονάδες Εντατικής θεραπείας
4.2. Αιμοδυναμικό Εργαστήριο
4.3. Παιδιατρική Καρδιολογική Μονάδα
4.4. Καρδιολογική Κλινική
4.5. Μονάδα Εμφραγμάτων
4.6. Καρδιοχειρουργική Μονάδα
Κατά την κλινική τους άσκηση οι φοιτητές συμμετέχουν ενεργά σε όλες τις διαδικασίες ιατρικές και νοση-
λευτικές παρεμβάσεις και αναλαμβάνουν αντίστοιχο
έργο υπό την επίβλεψη ειδικευμένου επιστημονικού
προσωπικού και μελών ΔΕΠ. Επίσης, μέρος της κλινικής
άσκησης μπορεί να πραγματοποιηθεί και σε κέντρα ή
νοσοκομεία άλλων χωρών, μετά από σύμφωνη απόφαση
των δύο συμβαλλομένων.
Άρθρο 8
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
8.1 To ΔΠΜΣ "Μονάδες Εντατικής Θεραπείας - Καρδιολογία, Ιατρική και Νοσηλευτική φροντίδα" ακολουθεί
μεικτό σύστημα με συνδυασμό διά ζώσης και εξ αποστάσεως εκπαίδευσης. Όλα τα μαθήματα του ΔΠΜΣ
διδάσκονται εβδομαδιαίως. Επίσης διοργανώνονται
σεμινάρια και ημερίδες με εκπαιδευτικό περιεχόμενο.
Η πλειονότητα των μαθημάτων του ΔΠΜΣ είναι θεωρητικού χαρακτήρα και συνεπώς δύνανται να υποστηριχθούν
με τη χρήση μεθόδων εξ αποστάσεως εκπαίδευσης.
8.2 Το υλικό κατά τη διάρκεια παράδοσης των μαθημάτων στο ΔΠΜΣ "Μονάδες Εντατικής Θεραπείας-Καρ-
διολογία, Ιατρική και Νοσηλευτική φροντίδα" αναρτάται
στην ηλεκτρονική πλατφόρμα του ΕΚΠΑ (e-class), όπως
και το πρόγραμμα των μαθημάτων τα οποία πραγματοποιούνται μέσω της πλατφόρμας Webex. Το εκπαι-
δευτικό υλικό περιλαμβάνει σημειώσεις, παρουσιάσεις,
ασκήσεις, ενδεικτικές λύσεις αυτών, καθώς και βιντεοσκοπημένες διαλέξεις, σύμφωνα με την κείμενη νομοθε-
σία περί προστασίας προσωπικών δεδομένων. Το πάσης
φύσεως εκπαιδευτικό υλικό παρέχεται αποκλειστικά για
εκπαιδευτική χρήση των φοιτητών και προστατεύεται
από τον ν. 2121/1993 (Α’ 25).
8.3 Η οργάνωση της εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την
προσβασιμότητα των ατόμων με αναπηρία και ειδικές
εκπαιδευτικές ανάγκες.
8.4 Για έκτακτες περιπτώσεις το ΔΠΜΣ δύναται να διεξάγει εξ αποστάσεως εξετάσεις μέσω του e-class του
ΕΚΠΑ. Το ΕΚΠΑ έχει εκδώσει οδηγό για εξετάσεις στο
ΕΚΠΑ με χρήση της πλατφόρμας eClass (https://www.
uoa.gr/fileadmin/user_upload/PDF-files/anakoinwseis/
simantikes/2021/Exetaseis_sto_EKPA_me_chrisi_tis_
platformas_eClass.pdf). Στον οδηγό αυτό παρουσιάζονται περιληπτικά τρία προτεινόμενα σενάρια για το πώς
μπορεί να οργανωθεί μία απομακρυσμένη online εξέταση μέσω της πλατφόρμας eClass (https://eclass.uoa.gr/),
ώστε να επιλεγεί η καταλληλότερη για κάθε μάθημα.
8.5 Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
8.6 Το ΕΚΠΑ τηρεί ηλεκτρονική πλατφόρμα προσβάσιμη και σε άτομα με αναπηρία, μέσω της οποίας παρέ-
χονται υπηρεσίες ασύγχρονης εξ αποστάσεως εκπαίδευσης. Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 9
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
9.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
9.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Δ.Π.Μ.Σ.
9.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 20% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από τη
Επιτροπή Προγράμματος Σπουδών.
9.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Δ.Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή με εκπόνηση εργασιών καθ’ όλη τη
διάρκεια του εξαμήνου ή και να στηριχθεί σε ενδιάμεσες
εξετάσεις προόδου, γραπτές εργασίες, εργαστηριακές ή
κλινικές ασκήσεις ή και να εφαρμόσει συνδυασμό όλων
των παραπάνω. Ο τρόπος αξιολόγησης ορίζεται από
τον/ην διδάσκοντα/ουσα του κάθε μαθήματος. Κατά
τη διεξαγωγή γραπτών ή προφορικών εξετάσεων, ως
μεθόδων αξιολόγησης, εξασφαλίζεται υποχρεωτικά το
αδιάβλητο της διαδικασίας. Η βαθμολόγηση γίνεται στην
κλίμακα 1-10 με βάση το επτά (7). Τα αποτελέσματα των
εξετάσεων ανακοινώνονται από τον διδάσκοντα και αποστέλλονται στη Γραμματεία του ΔΠΜΣ και της Ιατρικής
Σχολής μέσα σε τέσσερις (4) εβδομάδες το αργότερο
από την εξέταση του μαθήματος. Σε περίπτωση που
κατ’ επανάληψη σημειώνεται υπέρβαση του ανωτέρω
ορίου από διδάσκοντα/ουσα, ο/η Διευθυντής/ντρια του
Δ.Π.Μ.Σ. ενημερώνει σχετικά την Επιτροπή Προγράμματος Σπουδών.
9.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
9.6 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
9.7 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
9.8 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής. Η κλινική άσκη-
ση είναι υποχρεωτική και πραγματοποιείται σε ποσοστό
100%.
9.9 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Επιτροπής Προγράμματος Σπουδών.
9.10 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
9.11 Τα γραπτά φυλάσσονται υποχρεωτικά και με
επιμέλεια του υπεύθυνου του μαθήματος για δύο (2)
χρόνια. Μετά την πάροδο του χρόνου αυτού τα γραπτά
παύουν να έχουν ισχύ και με ευθύνη της Επιτροπής Προγράμματος Σπουδών συντάσσεται σχετικό πρακτικό και
καταστρέφονται - εκτός αν εκκρεμεί σχετική ποινική,
πειθαρχική ή οποιαδήποτε άλλη διοικητική διαδικασία.
9.12 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Δ.Π.Μ.Σ. και να εκπονήσει μεταπτυχιακή διπλωματική εργασία, συγκεντρώνοντας έτσι εκατόν
είκοσι (120) ECTS.
Άρθρο 10
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
10.1 Η ανάθεση μεταπτυχιακής διπλωματικής εργασίας (ΜΔΕ) γίνεται κατά την έναρξη του Γ’ εξαμήνου.
10.2 Η ΜΔΕ πρέπει να είναι ατομική, πρωτότυπη, να
έχει ερευνητικό χαρακτήρα και να συντάσσεται σύμφωνα με τις οδηγίες συγγραφής που είναι αναρτημένες στην
ιστοσελίδα του κάθε Δ.Π.Μ.Σ.
10.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Επιτροπή Προγράμματος Σπουδών ορίζει τον/την επιβλέποντα/ουσα
αυτής και συγκροτεί την τριμελή εξεταστική επιτροπή
για την έγκριση της εργασίας, ένα από τα μέλη της οποίας
είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας μπορεί να είναι
η αγγλική ή η ελληνική και ορίζεται μαζί με τον ορισμό
του θέματος.
10.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Δ.Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
10.5 Για να εγκριθεί η εργασία ο/η φοιτητής/τρια οφείλει να την υποστηρίξει ενώπιον της τριμελούς εξεταστι-
κής επιτροπής.
10.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Δ.Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού
Τεχνικού Εργαστηριακού Προσωπικού (Ε.Τ.Ε.Π.) των
συνεργαζόμενων Σχολών/Τμημάτων ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύ-
ματος (Α.Ε.Ι.) ή Ανώτατου Στρατιωτικού Εκπαιδευτικού
Ιδρύματος (Α.Σ.Ε.Ι.), με πρόσθετη απασχόληση πέραν
των νόμιμων υποχρεώσεών τους, αν το Π.Μ.Σ. έχει τέλη
φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
των συνεργαζόμενων Σχολών/Τμημάτων ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Επιτροπής Προγράμματος Σπουδών δύναται να ανατίθεται η επίβλεψη διπλωματικών
εργασιών και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π.
των συνεργαζόμενων Σχολών/Τμημάτων που δεν έχουν
αναλάβει διδακτικό έργο στο Δ.Π.Μ.Σ.
10.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
10.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/
της επιβλέποντος/ουσας, η οποία συνυπογράφεται από
τον/την μεταπτυχιακό φοιτητή/τρια, να δημοσιευθούν
στην ιστοσελίδα μόνο οι περιλήψεις, και το πλήρες κείμενο να δημοσιευθεί αργότερα.
Άρθρο 11
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
11.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
11.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
11.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
11.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Δ.Π.Μ.Σ., διαλέξεις
ή άλλες επιστημονικές εκδηλώσεις του Δ.Π.Μ.Σ. κ.ά.
10.5 Η Επιτροπή Προγράμματος Σπουδών, μετά την
εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
· υπερβούν το ανώτατο όριο απουσιών,
· έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
· υπερβούν τη μέγιστη χρονική διάρκεια φοίτησης στο
Δ.Π.Μ.Σ., όπως ορίζεται στον παρόντα Κανονισμό,
· έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
· δεν καταβάλλουν το προβλεπόμενο τέλος φοίτησης,
· υποβάλουν αίτηση διαγραφής οι ίδιοι.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
11.6 Σε περίπτωση που μεταπτυχιακός φοιτητής/τρια
διαγραφεί από το Δ.Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
11.7 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
11.8 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του ίδιου ή άλλου Τμήματος, του ίδιου ή άλλου
Α.Ε.Ι.
11.9 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο
18).
11.10 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
11.11 Για τη συμμετοχή τους στο Δ.Π.Μ.Σ. «Μονάδες
Εντατικής Θεραπείας-Καρδιολογία, Ιατρική και Νοσηλευτική Φροντίδα» οι μεταπτυχιακοί/ες φοιτητές/τριες
καταβάλλουν τέλη φοίτησης που ανέρχονται στο ποσό
των χιλίων (1000) ευρώ ανά εξάμηνο. Η καταβολή του
τέλους γίνεται στην αρχή κάθε εξαμήνου.
Άρθρο 12
ΑΠΑΛΛΑΓΗ ΔΙΔΑΚΤΡΩΝ
12.1 Απαλλάσσονται από τα τέλη φοίτησης, οι φοιτητές/τριες Δ.Π.Μ.Σ., που πληρούν τα οικονομικά ή κοινω-
νικά κριτήρια και τις προϋποθέσεις αριστείας κατά τον
πρώτο κύκλο σπουδών, σύμφωνα με την ισχύουσα νομοθεσία. Η απαλλαγή αυτή παρέχεται για τη συμμετοχή
σε ένα μόνο Δ.Π.Μ.Σ. Σε κάθε περίπτωση, οι απαλλασσόμενοι/ες φοιτητές/τριες δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών/τριων που εισάγονται στο Δ.Π.Μ.Σ. ανά
ακαδημαϊκό έτος.
12.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών στο Δ.Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής στο Δ.Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
12.4 Η εξέταση των κριτηρίων περί απαλλαγής από
τα τέλη φοίτησης πραγματοποιείται από την Επιτροπή
Προγράμματος Σπουδών και εκδίδεται αιτιολογημένη
απόφαση περί αποδοχής ή απόρριψης της αίτησης.
12.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
12.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
12.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 13
ΥΠΟΤΡΟΦΙΕΣ ΚΑΙ ΒΡΑΒΕΙΑ
Για την πραγματοποίηση των σπουδών τους οι φοιτητές/τριες μπορούν να λάβουν ανταποδοτικές υποτροφί-
ες και βραβεία.
13.1 Ανταποδοτικές υποτροφίες. Η Επιτροπή Προγράμματος Σπουδών δύναται να χορηγεί έως τρεις (3)
ανταποδοτικές υποτροφίες για διεξαγωγή επικουρικού
διδακτικού έργου σε προγράμματα σπουδών α’ κύκλου
σε μεταπτυχιακούς φοιτητές/τριες ανάλογα με τον αριθμό εισακτέων του ΔΠΜΣ και τις οικονομικές δυνατότη-
τες του Προγράμματος κατόπιν εισήγησης της Σ.Ε. του
ΔΠΜΣ. Το ποσό της ανταποδοτικής υποτροφίας δύναται
να καλύπτει μέρος ή το σύνολο των τελών φοίτησης και
υπολογίζεται βάσει πραγματικών ωρών απασχόλησης.
Η αμοιβή ανά ώρα αποφασίζεται στην αρχή κάθε έτους
με εισήγηση της Σ.Ε. και απόφαση της Επιτροπής Προγράμματος Σπουδών. Η απόφαση αυτή γνωστοποιείται
στους/ις φοιτητές/τριες του Δ.Π.Μ.Σ.
Το κόστος των ανταποδοτικών υποτροφιών δύναται
να βαρύνει τον προϋπολογισμό έργων/προγραμμάτων,
τα οποία χρηματοδοτούνται από ιδιωτικούς, διεθνείς
και ίδιους πόρους του άρθρου 230 του ν. 4957/2022,
καθώς και συγχρηματοδοτούμενων έργων του Εταιρικού
Συμφώνου για το Πλαίσιο Ανάπτυξης (ΕΣΠΑ).
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών α’ κύκλου, η διεξαγωγή φροντιστηρίων,
εργαστηριακών ασκήσεων, η εποπτεία εξετάσεων και η
διόρθωση ασκήσεων.
Προϋποθέσεις
Υποψηφιότητα για υποτροφίες αριστείας μπορούν να
καταθέσουν οι μεταπτυχιακοί φοιτητές/τριες που έχουν
ολοκληρώσει το ήμισυ της κανονικής διάρκειας φοίτησης. Οι υποψήφιοι/ιες δεν πρέπει να κατέχουν έμμισθη
θέση στον δημόσιο ή τον ιδιωτικό τομέα ούτε να λαμβάνουν υποτροφία από οποιοδήποτε άλλο φορέα για
το συγκεκριμένο χρονικό διάστημα.
Κριτήρια
- βαθμολογική επίδοση στα μαθήματα (με μέσο όρο
μεγαλύτερο ή ίσο του οκτώ),
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών,
- ατομικό και οικογενειακό εισόδημα.
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο/η φοιτητής/
τρια αποποιηθεί την υποτροφία, παρέχεται στον/στην
επόμενο/η στη σειρά κατάταξης.
Διαδικασία
Οι φοιτητές/τριες μετά την πρόσκληση υποβάλλουν
στη Γραμματεία του ΔΠΜΣ αίτηση συνοδευόμενη υποχρεωτικά από τα κατωτέρω δικαιολογητικά:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
1) αναλυτική βαθμολογία.
2) υπεύθυνη δήλωση, υπογεγραμμένη μέσω της πλατφόρμας gov.gr, με το εξής κείμενο: «Δεν κατέχω έμμισθη
θέση στον δημόσιο ή τον ιδιωτικό τομέα ούτε λαμβάνω
υποτροφία από οποιοδήποτε άλλο φορέα για το συγκεκριμένο χρονικό διάστημα».
3) πρόσφατο εκκαθαριστικό εφορίας (ατομικό και οικογενειακό).
Η Σ.Ε του ΔΠΜΣ εξετάζει τις υποψηφιότητες και εισηγείται στην Επιτροπή Προγράμματος Σπουδών, η οποία
αποφασίζει σχετικά.
13.2 Βραβεία Αριστείας. Το ΔΠΜΣ μπορεί να απονέμει βραβεία αριστείας στους/ις τρεις πρώτους φοιτητές/
τριες κάθε σειράς με την ολοκλήρωση των μαθημάτων
του Α’ και Β’ εξαμήνου, έπειτα από εισήγηση της Σ.Ε. και
απόφαση της Επιτροπής Προγράμματος Σπουδών. Τα
βραβεία δεν έχουν οικονομικό όφελος. Το βραβείο υπογράφεται από τον/την Διευθυντή/ντρια του Δ.Π.Μ.Σ. και
τον Πρόεδρο της Ιατρικής Σχολής.
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφ’ όσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθίνου-
σα σειρά (ως προς τον μέσο όρο της βαθμολογίας τους)
και εισηγείται στην Επιτροπή Προγράμματος Σπουδών
την απονομή βραβείων στους/ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από τον τύπο:
Μέσος Όρος =/ΣΠΜ
όπου:
Ν = αριθμός μαθημάτων των εξαμήνων κατά περίπτωση,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 14
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Δ.Π.Μ.Σ.
14.1 Για την εύρυθμη λειτουργία του Δ.Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
των συνεργαζόμενων Σχολών/Τμημάτων.
14.2 Η διοικητική και γραμματειακή υποστήριξη του
Δ.Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
14.3 Η χρηματοδότηση του Δ.Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
14.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Δ.Π.Μ.Σ.
14.5 Η διαχείριση των πόρων του Δ.Π.Μ.Σ. πραγματοποιείται από τον Ειδικό Λογαριασμό Κονδυλίων Έρευνας
(Ε.Λ.Κ.Ε.) του Ε.Κ.Π.Α.
14.6 Οι πόροι των Δ.Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Δ.Π.Μ.Σ. διατίθεται για την κάλυψη των λειτουργικών
δαπανών του Δ.Π.Μ.Σ.
Άρθρο 15
ΑΝΑΘΕΣΗ ΔΙΔΑΣΚΑΛΙΑΣ/
ΔΙΔΑΣΚΟΝΤΕΣ ΣΤΟ ΔΠΜΣ
15.1 Το διδακτικό έργο του ΔΠΜΣ ανατίθεται, κατόπιν
απόφασης της Επιτροπής Προγράμματος Σπουδών στις
ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού
Τεχνικού Εργαστηριακού Προσωπικού (Ε.Τ.Ε.Π.) των
συνεργαζόμενων Σχολών/Τμημάτων ή άλλων Τμημάτων
του ΕΚΠΑ ή άλλου Ανώτατου Εκπαιδευτικού Ιδρύματος
(Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των
νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. των συνεργαζόμενων Τμημάτων ή άλλων
Τμημάτων του ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Δ.Π.Μ.Σ.
15.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Δ.Π.Μ.Σ. Δεν επιτρέπεται η καταβολή αμοιβής ή άλλης
παροχής από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Επιτροπής
Προγράμματος Σπουδών, καθορίζεται το ύψος της αμοιβής κάθε διδάσκοντος/ουσας. Ειδικώς οι διδάσκοντες/
ουσες που έχουν την ιδιότητα μέλους Δ.Ε.Π. δύνανται
να αμείβονται επιπρόσθετα για έργο που προσφέρουν
προς το Δ.Π.Μ.Σ., εφόσον εκπληρώνουν τις ελάχιστες
εκ του νόμου υποχρεώσεις τους, όπως ορίζονται στην
παρ. 2 του άρθρου 155 του ν. 4957/2022. Το τελευταίο
εδάφιο εφαρμόζεται αναλογικά και για τα μέλη Ε.Ε.Π.,
Ε.ΔΙ.Π. και Ε.Τ.ΕΠ., εφόσον εκπληρώνουν τις ελάχιστες
εκ του νόμου υποχρεώσεις τους.
15.3 Η Επιτροπή Προγράμματος Σπουδών δύναται να
αιτηθεί στις Συνελεύσεις των συνεργαζόμενων Τμημάτων την ανάθεση επικουρικού διδακτικού έργου στους
υποψήφιους διδάκτορες τους, υπό την επίβλεψη διδάσκοντος/ουσας του Δ.Π.Μ.Σ.
15.4 Η ανάθεση του διδακτικού έργου του Δ.Π.Μ.Σ.
πραγματοποιείται με απόφαση της Επιτροπής Προγράμματος Σπουδών, κατόπιν εισήγησης της Συντονιστικής
Επιτροπής του Δ.Π.Μ.Σ.
Οι αποφάσεις της Επιτροπής Προγράμματος Σπουδών
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
15.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Επιτροπής Προγράμματος
Σπουδών η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
15.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Δ.Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 16
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
16.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Επιτροπή
Προγράμματος Σπουδών διαπιστώνει την ολοκλήρωση
των σπουδών προκειμένου να χορηγηθεί το Δίπλωμα
Μεταπτυχιακών Σπουδών (Δ.Μ.Σ.).
16.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
16.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομέ-
νου).
16.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
16.5 Στο πλαίσιο του Δ.Π.Μ.Σ. απονέμεται Δίπλωμα Μεταπτυχιακών Σπουδών στις «Μονάδες Εντατικής Θερα-
πείας-Καρδιολογία, Ιατρική και Νοσηλευτική Φροντίδα».
Άρθρο 17
ΟΡΚΩΜΟΣΙΑ
17.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου
τίτλου του διπλώματος. Η καθομολόγηση γίνεται στο
πλαίσιο της συνεδρίασης της Επιτροπής Προγράμματος
Σπουδών του Δ.Π.Μ.Σ. και σε χώρο της Ιατρικής Σχολής,
παρουσία του/ης Διευθυντή/ντριας του Δ.Π.Μ.Σ., του
Προέδρου της Ιατρικής Σχολής ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
17.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Δ.Π.Μ.Σ. στη Διεύθυνση Εκπαίδευσης
και Έρευνας.
17.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Δ.Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
Άρθρο 18
ΑΞΙΟΛΟΓΗΣΗ Δ.Π.Μ.Σ.
18.1 Αξιολόγηση από την Εθνική Αρχή Ανώτατης Εκπαίδευσης
Το Δ.Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης της Ιατρικής Σχολής που διοργανώνεται από την Εθνική Αρχή Ανώτατης Εκπαίδευ-
σης (ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Δ.Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
18.2 Εσωτερική αξιολόγηση
Η εσωτερική αξιολόγηση των ΔΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΔΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΔΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Tο περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΔΠΜΣ, έτσι ώστε να εξασφαλίζεται ο σύγχρονος χαρακτήρας του ΔΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΔΠΜΣ.
Η αξιοποίηση των αποτελεσμάτων της αξιολόγησης
αποβλέπει στη συνεχή βελτίωση της ποιότητας των
σπουδών και των παροχών του προγράμματος, στη διασφάλιση της βιωσιμότητας και στην επάρκεια των πόρων
και των υποδομών που απαιτούνται για την υλοποίηση
του, στην ανατροφοδότηση των διδασκόντων ώστε να
βελτιώσουν την διδακτική τους προσέγγιση, και γενικότερα στη βελτίωση όλων των διεργασιών βάσει των
οποίων υλοποιείται το Δ.Π.Μ.Σ.
Άρθρο 19
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Δ.Π.Μ.Σ. θα λειτουργήσει μέχρι το ακαδημαϊκό έτος
2033-2034 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 20
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με την παρούσα από-
φαση.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορι-
κών Σπουδών του Ε.Κ.Π.Α. ή στην παρούσα απόφαση,
αρμόδια να αποφασίσουν είναι τα όργανα του Δ.Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 765/21.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200765.pdf | Tokens: 63957]